شه‌فه‌ق نيوز/ سياسيه‌يل باڵاى ئه‌ڵمانىداواى ته‌رخانكردن به‌رنامه‌يگ ئه‌كه‌ن ئه‌را پيشوازيكردن له‌و ژنه‌يل ئێزيديه‌ ك داواى مقه‌يه‌تيكردن له‌ خوه‌يان و مناڵه‌يليان ئه‌كه‌ن.
ئه‌و سياسيه‌يله‌ باس له‌وه‌ كردن ك پيشوازيكردن له‌ ژنه‌يل و مناڵه‌يل ئێزيدى ئه‌گه‌ره‌يل ئه‌وه‌ ديرێد بدێده‌ كوچگ بنه‌مايگ ئه‌را سياسه‌ت په‌نابه‌رى تازه‌ى ئۆرپا و داناين مه‌رزيگ ئه‌را سه‌به‌كار و پيشوازيكردن هه‌وه‌جه‌داره‌يل ديارى ئه‌كا ئه‌را مقه‌يه‌تيكردنيان.
جى باسه‌، ئه‌و سياسيه‌يله‌ ئاماژه‌ وه‌يه‌يش كردن ك ولايه‌ت بادن – فۆرتمبێرگ ئه‌ڵمانى قدوه‌يگه‌ له‌ پيشوازيكردنن له‌ ئێزيديه‌يل و به‌رنامه‌يگ ته‌رخان كردگه‌ ئه‌را له‌خوه‌يگرتن هه‌زار ژن و مناڵ ئێزيدى ك تويش شۆك ده‌روينى هاتنه‌و هه‌وه‌جه‌ وه‌ مقه‌يتيكردن ديرن، بيجگه‌ وڵايه‌ته‌يل تر ك پيشوازى له‌ليان كردنه‌.
